กลุ่มรับเหมาเด้ง! เตรียมชิงเค้กประมูลทางด่วน “กะทู้-ป่าตอง” มูลค่า 1.5 หมื่นลบ.
7 หุ้นรับเหมา-เดินรถวิ่ง! จ่อชิงเค้กประมูลทางด่วน “กะทู้-ป่าตอง” จ.ภูเก็ต ระยะทาง 3.98 กิโลเมตร มูลค่า 1.5 หมื่นล้านบาท หลัง กทพ.เตรียมคัดเลือกเอกชนเข้าร่วมทุนฯ ต้นเดือนธ.ค.นี้
7 หุ้นรับเหมา-เดินรถวิ่ง! จ่อชิงเค้กประมูลทางด่วน “กะทู้-ป่าตอง” ระยะทาง 3.98 กิโลเมตร มูลค่า 1.5 หมื่นล้าน ต้นธ.ค. นี้
22 พ.ย. 2565

ผู้สื่อข่าวรายงานว่า วันนี้(21พ.ย.) ราคาหุ้นกลุ่มรับเหมาก่อสร้าง-บริหารเดินรถปรับตัวเพิ่มขึ้น หลังกทพ.เตรียมเปิดประมูลคัดเลือกเอกชนเข้าร่วมทุนฯ ต้นเดือนธ.ค.นี้ นำโดยบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ณ เวลา 11:07น. อยู่ที่ระดับ 1.89 บาท บวก 0.02 บาท หรือ 1.07% ราคาสูงสุด 1.90 บาท ราคาต่ำสุด 1.87 บาท ด้วยมูลค่าซื้อขาย 7.46 ล้านบาท
บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ณ เวลา 11:10น. อยู่ที่ระดับ 12.00 บาท บวก 0.20 บาท หรือ 1.69% ราคาสูงสุด 12.00 บาท ราคาต่ำสุด 11.80 บาท ด้วยมูลค่าซื้อขาย 8.14 ล้านบาท
บริษัท ช.การช่าง จำกัด (มหาชน) หรือ CK ณ เวลา 11:12 น. อยู่ที่ระดับ 24.20 บาท บวก 0.20 บาท หรือ 0.83% ราคาสูงสุด 24.20 บาท ราคาต่ำสุด 23.80 บาท ด้วยมูลค่าซื้อขาย 88.76 ล้านบาท
บริษัทเนาวรัตน์พัฒนาการ จำกัด (มหาชน) หรือ NWR ณ เวลา 11:13 น. อยู่ที่ระดับ 0.76 บาท บวก 0.01 บาท หรือ 1.33% ราคาสูงสุด 0.77 บาท ราคาต่ำสุด 0.75 บาท ด้วยมูลค่าซื้อขาย 0.42 ล้านบาท
บริษัท ซีฟโก้ จำกัด (มหาชน) หรือ SEAFCO ณ เวลา 11:14 น. อยู่ที่ระดับ 3.48 บาท บวก 0.02 บาท หรือ 0.58% ราคาสูงสุด 3.50 บาท ราคาต่ำสุด 3.46 บาท ด้วยมูลค่าซื้อขาย 0.37 ล้านบาท
บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ณ เวลา 11:16 น. อยู่ที่ระดับ 9.55 บาท บวก 0.10 บาท หรือ 0.10% ราคาสูงสุด 9.55 บาท ราคาต่ำสุด 9.45 บาท ด้วยมูลค่าซื้อขาย 46.32 ล้านบาท
บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ณ เวลา 11:16 น. อยู่ที่ระดับ 8.15 บาท ราคาหุ้นไม่เปลี่ยนแปลง ราคาสูงสุด 8.25 บาท ราคาต่ำสุด 8.15 บาท ด้วยมูลค่าซื้อขาย 34.46 ล้านบาท
ด้านบริษัทหลักทรัพย์ ดีบีเอส วิคเคอร์ส (ประเทศไทย) จำกัด  ระบุในบทวิเคราะห์วันนี้(22พ.ย.65) ว่า การทางพิเศษแห่งประเทศไทย (กทพ.)  เปิดเผยถึงความคืบหน้าโครงการทางพิศษสายกะทู้-ป่าตอง จังหวัตภูเก็ต ระยะทาง 3.98 กิโลเมตร วงเงินลงทุน 14,670 ล้านบาท ว่า กทพ.เตรียมเปิดประมูลคัตเลือกเอกชนเข้าร่วมทุนฯ ภายในสัปดาห์แรกของเดือนธ.ค.65 และให้เวลาในการจัดทำข้อเสนอ 90 วัน 
โดยยื่นข้อเสนอประมาณต้นเดือนมี.ค.66 คาดว่าจะได้ผู้ร่วมลงทุนช่วงปลายปี 66 ระยะเวลาก่อสร้าง 4 ปี คาดเปิดให้บริการในปี 70 รองรับกับการจัดงาน World Specialised Expo2028 ที่จังหวัดภูเก็ต เป็นโครงการที่รัฐไม่อุดหนุนเอกชน โดยโครงการมีอัตราผลตอบแทนทางเศรษฐกิจ (EIRR)7.5%
สำหรับลักษณะการร่วมลงทุนระหว่างรัฐและเอกชน (PPP) ในรูปแบบ PPP Net Cost โดยภาครัฐรับผิดชอบการจัดกรรมสิทธิ์ที่ดิน และภาคเอกชนรับผิดชอบงานส่วนที่เหลือทั้งหมด ได้แก่ การออกแบบ, รายละเอียดและการก่อสร้าง,และการดำเนินงานและบำรุงรักษา (Operation and Maintenance : O&amp;M)
ด้านโครงการทางพิเศษสายเมืองใหม่-เกาะแก้ว-กะทู้ จังหวัดภูเก็ต มีระยะทางประมาณ 30 กม. มีมูลค่าลงทุนเบื้องต้น 30,456 ล้านบาท แบ่งเป็น ค่าจัดกรรมสิทธิ์ 17,054 ล้านบาท และค่าก่อสร้าง 13,402 ล้นบาท นั้น ผู้ว่าฯกทพ.กล่าวว่า ขณะนี้อยู่ในขั้นตอนการศึกษาออกแบบ ซึ่งจะแล้วเสร็จปลายปี 2566 จากนั้นจะเข้าสู่กระบวนการตามพ.ร.บ.ร่วมลงทุนรัฐและเอกชน 2562 โดยใช้รูปแบบ PPP-Net Cost เอกซนลงทุน 100% เช่นเดียวกัน
โดยผลกระทบ: เป็นโอกาสทางธุรกิจที่ดีกับกลุ่มรับเหมาก่อสร้างและบริหารเดินรถ ซึ่งใน SET จะมี 2 กลุ่มหลักๆคือ 1) กลุ่ม BTS มักจะจับมือกับ STEC และ RATCH ในนามบริษัทร่วมทุน BSR และ 2) กลุ่ม BEM ที่มักจะจับมือกับบริษัทแม่คือ CK เพื่อเข้าประมูล ส่วน ITD ก็เคยมีการจับมือกับต่างชาติและ NWR แต่ทั้งนี้ยังต้องติดตามถึงความสนใจ เพราะเงื่อนไขคือ ร่วมลงทุนระหว่างรัฐกับเอกชน (PPP) และเป็น Net Cost ด้วย ซึ่งหมายถึงเอกชนจะได้รับผลตอบแทนผันแปรตามผลงานการจัดเก็บค่าผ่านทางกับผู้ใช้ด้วย ไม่ใช่ได้รับผลตอบแทนแบบคงที่ ยังคงคำแนะนำซื้อ BEM,CK,BTS และ STEC